Tromsa (Ringebu)

Tromsa er ei elv i Innlandet fylke. Elva har kommer fra nordøst mot Gudbrandsdalslågen. Elven har skåret ned en V-dal på østsiden av Gudbrandsdalen og har lagt opp en elvevifte i Lågen. Tettstedet Fåvang ligger på elveviften.

Geografi
Den 37,2 km lange elva har utspring 1134 moh. ved Gopollfjellet/Høgtinden i Austfjellet (Ringebufjella) i Øyer kommune like innenfor grensa mot Ringebu sør for Rondane og har et nedbørsfelt på ca 290 km². Elva renner først mot nordøst i Ringebu kommune før den dreier sørøst, gjør en liten sving innom Øyer før den dreier nordvest på sin lange vei gjennom Ringebu mot utløpsstedet i Gudbrandsdalslågen ved tettstedet Fåvang. På sin vei tar den opp to middels store elver; Breida (24,3 km) som har sitt utspring i Indre Breitjønnet (1168 moh.) øst i Ringebufjellet og den 19,7 km lange Vetåa som kommer fra et myrområde (1140–1160 moh.) 2,7 km vest for fjelltoppen Store Kvien på Fåvangfjellet, og et tjuetalls større bekker.

Vernestatus
Elva ble i 1993 vernet mot kraftutbygging gjennom Verneplan IV for vassdrag.

Referanser

Kategori:Gudbrandsdalslågen
Kategori:Elver i Ringebu
Kategori:Elver i Øyer